Tuis | Media Releases | Bankrot SAL moet verduidelik oor borgskap aan nasionale sokkerspan
Dr. Groenewald sê die redery moet verduidelik presies wat die borgskap behels en waar die geld vandaan gaan kom.
Volgens dr. Groenewald beloop die skade wat die SAL aan die land se ekonomie aangerig het, veel meer as hierdie bedrag aangesien die redery veronderstel is om 'n winsgewende onderneming te wees wat geld in die ekonomie moes terugploeg.
"Die VF Plus sal 'n parlementêre vraag vra oor die besonderhede van hierdie borgskap aan Bafana-Bafana. Die stilswye hieroor is kommerwekkend en dit moet openbaar gemaak word. Ons wil ook weet of die redery as borg vir enigiemand anders optree.
"Dit is duidelik dat die SAL slegs oorleef weens die miljarde rande van die publiek se belastinggeld, en dit beteken per definisie dat publiek nou die sokkerspan met hul belastinggeld moet borg.
"Die onderpresterende span is tans sewentigste op Fifa se ranglys, en sal daarom sukkel om groot borgskappe vanuit die sakewêreld te lok. Dit is nie aanvaarbaar dat die staat en die publiek 'n span borg wat soos die SAL, onderpresteer nie," sê dr. Groenewald.